Edward Emerson Barnard
Edward Emerson Barnard (16. decembar 1857 – 6. februar 1923) jest američki astronom. Prvo se bavio fotografijom i kao amater otkrio oko 15 kometa. Djelujući na zvjezdarnicama Lick i Yerkes (SAD), usavršio je astronomsku fotografiju. Otkrio je i prvi sistemski proučavao narav tamnih međuzvjezdanih maglica i objavio njihov katalog. Otkrio je Jupiterov mjesec (Amalteja, 1892) i zvijezdu koja mijenja položaj (Barnardova zvijezda, 1916). Bio je član Američke akademije umjetnosti i nauke (od 1892) i Nacionalne akademije nauke SAD-a (od 1911). Po njemu su nazvani galaktika NGC 6822 (Barnardova galaktika), tamna maglica u Orionu (Barnardova petlja), krateri na Mjesecu (Barnard) i na Marsu (Barnard), planetoid (819 Barnardiana) i dr.